Marem Ladson

Marem Isabel Ladson Bugallo, nada o 18 de outubro de 1997 en Ourense, é unha cantante e compositora galega-estadounidense máis coñecida como Marem Ladson.

 Traxectoria 
É filla dunha xornalista e profesora ourensá e do xogador de baloncesto neoiorquino Willie Ladson, que xogou no Club Ourense Baloncesto. Comezou a escribir cancións e a tocar a guitarra con 9 anos e con 15 mudouse de Ourense para vivir en Houston, en Texas. Posteriormente regresou a Ourense e marchou a Madrid para estudar Relacións Internacionais. En 2017 acadou recoñecemento profesional grazas ao seu primeiro sinxelo "All My Storms". En maio de 2018 lanzou o seu primeiro álbum de estudio titulado Marem Ladson.

 Discografía 
Marem Ladson (2018, Mont Ventoux)

 Notas 

Categoría:Nados en 1997
Categoría:Nados en Ourense
Categoría:Cantantes en lingua inglesa
Categoría:Cantantes de Galicia
Categoría:Cantantes dos Estados Unidos de América